Samningur vegna byggingar gestastofu á Hakinu undirritaður Föstudaginn 10. febrúar 2017 var verksamningur um byggingu gestastofu á Hakinu undirritaður . Ólafur Örn Haraldsson þjóðgarðsvörður f.h. verkkaupa og Eggert Jónsson framkvæmdastjóri Þarfaþings ehf , sem verktaki , undirrituðu samninginn í húsakynnum FSR . Framkvæmdir við aðstöðuplan , aðkomuslóða og grunn hafa gengið vel í vetur , en ekki var reiknað með að hægt yrði að halda uppi framkvæmdum yfir veturinn , en hagstætt veðurlag hefur boðið upp á það . . Verktaki mun hefja framkvæmdir við sjálfa bygginguna í mars 2017 og verklok verða 15. apríl 2018 samkvæmt samningnum en gæti lokið fyrr vegna stöðu verksins eftir veturinn .